<classify> WIZARA ya Nishati imelitaka Jukwaa la Tisa la Uziduaji liwe kichocheo cha kuimarisha ushirikiano kati ya Serikali na wadau wa maendeleo ili rasilimali ya gesi iwanufaishe Watanzania.Waziri wa wizara hiyo Dk Medard Kalemani ameyasema hayo leo jijini Dodoma wakati anafungua jukwaa hilo ikiwa ni sehemu ya Wiki ya Asasi za Kiraia AZAKI iliyoanza Novemba nne.Huwezi ukaepuka kushirikiana na mdau mwingine katika suala hili, na huwezi ukaepuka kutoa taarifa ambazo ni sahihi kwa lengo la kuzitumia vizuri, unapozipata taarifa tusiepuke kufuatilia mahala ambako zinahitajika kupatikana, tufuatilie taarifa ili wananchi waweze waweze kuzipata kwa usahihi amesema Waziri Kalemani.Ufunguzi wa jukwaa hilo umehudhuriwa na viongozi mbalimbali akiwezo Naibu wa Waziri wa Madini Stanslaus Nyongo, wabunge wa Bunge la Tanzania, wabunge wa Bunge la Afrika Mashariki na viongozi wa asasi za kiraia.Naomba tushirikine tuongeze uzalishaji wa gesi ili tuwe na maumeme mengi, unapokuwa na maumeme mengi maana yake unakuza uchumi wako kwa sababu rasilimali hii ni yetu soteamesema Kalemani.Amewataka wadau watoe taarifa sahihi, wakati sahihi na kutoka kwa mtu sahihi ili kutowachanganya wananchi na Serikali, mihimili mingine na asasi hizo.Matarajio makubwa ni kuhakikisha sekta hii ya rasilimali ya gesi na mafuta inachangia ipasavyo katika kujenga uchumi wa viwanda bila kusahau kumnufaisha Mtanzania. Kubwa zaidi tumeweka sera na sheria ya local content ya kuhakikisha Watanzania wote kwa namna yake kila mmoja anashiriki katika tasnia ya uziduaji kwa ajili ya kujenga uchumi wake yeye kama yeye, Serikali pamoja na wadau wengine amesema.Kwa mujibu wa kiongozi huyo, uziduaji unahusisha gesi, mafuta na madini, na kwamba, hizo ni rasilimali za kiuchumi ambazo zikitolewa zilipo hazirudi tena.Amesema uziduaji nchini ulianza mwaka 2001 kuhakikisha rasilimali hizo zinatumika ipasavyo kwa manufaa ya Watanzania, kuweka uwazi wa uwekezaji kwenye masuala ya gesi, mafuta na madini ukiwemo wa kinachopatikana na matumizi yake na uwajibikaji wa wanaozitumia na kuzisimamia.  <topic>: KITAIFA 